АҞӘА, ажьырныҳәа 8 - Sputnik. Илана Амқәабԥҳа. Аҽгәаратәи авольтҳарак цәаҳәа аремонттә усурақәа зегьы хыркәшахоит лаҵара 1-нӡа, абри атәы лҳәеит Аԥсны аԥыза-министр ихаҭыԥуаҩ, аекономика аминистр Кристина Озган.
Озган лажәақәа рыла, аусурақәа рыҿҳәара ҳәа иарбоуп ажьырныҳәамза инаркны лаҵарамзанӡа, ари аамҭа иалагӡаны еилкаатәуп аусурақәа рыхәԥса ахьынтәаарго, техникала иахьынӡеиқәшәо, дара зегьы апроект-сметатә шәҟәқәа реиқәыршәара иашьаҭахоит.
"Иҟоуп ҩ-проектк, ҩ-сметак, дара аҵыхәтәантәи ашықәсқәа рзы еиқәыршәан, уаҟа иарбоуп аусурақәа рынагӡаразы ишаҭаху 97 миллиион мааҭ аԥара, иарбоуп ацәаҳәақәа рыԥсахра, адыдмацәыс аҽацәыхьчага, хәҭа-хәҭала ашьаҟақәа рырӷәӷәара. Даҽа проектк, уи еиҳа ахә ҳаракуп, иартәоит 190 миллион мааҭ, иазгәаҭоуп ашьаҟақәеи ацәаҳәақәеи реиҳарак рыԥсахра, адыдмацәыс аҽацәыхьчага", - лҳәеит лара.
Аремонттә усурақәа рзы еиӷьуа аҭагылазаашьа ҟамлар алшоит, ҳәа азгәалҭеит аекономика аминистр.
Аҽгәаратәи авольтҳарак цәаҳәа аремонттә усурақәа афинансқәа рзоужьра иалацәажәан Жәлар реизара аилатәараҿы, ԥхынҷкәын 30 рзы. 2021 шықәсазтәи Аԥсны абиуџьет ахәаԥшраан, абиуџьет азы акомитет аиҳабы Натали Смыр ажәалагала ҟалҵеит адокумент арҽеирақәа алагалазарц, урҭ рахьтә акы- Аҽгәаратәи авольтҳарак цәаҳәа аремонттә усурақәа афинансқәа рзоужьра.
Аԥсны аԥыза-министр ихаҭыԥуаҩ, аекономика аминистр Кристина Озган, ареспубликатә биуџьет азы азакәан апроект арҽеирақәа рыда адкыларазы ажәалагала ҟалҵеит, иазгәалҭеит, Аҽгәаратәи АҲ аремонт Аинвестпрограмма аҳәаақәа ирҭагӡаны ишымҩаԥырго, аха убри аан илҳәеит, уи иахҟьаны хырхарҭақәак афинансқәа рзоужьра алыршахом ҳәа. Лажәақәа рыла, Аинвестпрограмма афинансқәа рзоужьра алымшар, аусурақәа рзы хәҭак ареспублика абиуџьет аҟнытә игахоит ҳәа.
Аԥсны Апарламент адепутатцәа аҩбатәи аԥхьарала ирыдрымкылеит "2021 шықәсазтәи ареспубликатә биуџьет азы" азакәан апроект. Абиуџьети, акредиттә еиҿкаарақәеи, ашәахтәқәеи, афинансқәеи рзы аилак анапы ианҵоуп азакәан апроект аус аднауларц, иҟаҵо арҽеирақәа азыԥхьагәаҭаны.
Иара убас шәаԥхьар ҟалоит:
АҞӘА, ажьырныҳәа 27 – Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 543-ҩык атестқәа рзыҟаҵан, урҭ рахьтә 54-ҩык акоронавирус рцәа ишалаз аадырԥшит ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Ажьырныҳәа 25-26 рзы Аԥсны аковид-хәышәтәырҭақәа рҿы рыԥсҭазаара иалҵит фҩык апациентцәа.
Гәдоуҭатәи ахәышәтәырҭаҿы ажьырныҳәа 26 рзы иԥсҭазаара иалҵит ҩыџьа апациентцәа. 1931 шықәсазы ииз - идиагноз хада акоронавирустә инфекциа ҿыц, иара убас идбалан зымҩасшьа бааԥсыз авирус-бактериалтә ҩганктәи аполисегментартә гәыҵәкра. Иԥсҭазаара далҵит 1949 шықәсазы ииз ахаҵа, идиагноз хада акоронавирустә инфекциа ҿыц.
Аҟәатәи аинфекциатә хәышәтәырҭаҿы иԥсҭазаара далҵит 1950 шықәсазы ииз апациент, идиагноз хада акоронавирустә инфекциа ҿыц. Иара ахәышәтәырҭа дҭашәеит иҭагылазаашьа бааԥсны, ирԥҳақәа ачымазара акыр ирылаҽны. Апациент мызкы иназынаԥшуа иақәнагаз ахәышәтәра дахысуан, аха уи иахьмырԥшкәа иԥсҭазаара далҵит ажьырныҳәа 26 рзы.
Урыстәылатәи арратә госпиталь аҿы рыԥсҭазаара иалҵит хҩык апациентцәа. 1950 шықәса рзы ииз апациент иԥсҭазаара далҵит ажьырныҳәа 15 рзы, 1946, 1948 шықәсқәа рзы ииз ҩыџьа апациентцәа - ажьырныҳәа 26 рзы. Урҭ рыхҩыкгьы акоронавирустә инфекциа адиагноз рзышьақәырӷәӷәан.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 118-ҩык, урҭ рахьтә 104-ҩык акоронавирус адиагноз рзышьақәыргылоуп, рҭагылазаашьа бааԥсуп 34-ҩык, ибжьаратәуп - 50-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 35-ҩык апациентцәа, Очамчыра ирхәышәтәуеит 19-ҩык, Тҟәарчалтәи ахәышәтәырҭаҿы - 15-ҩык, Гагратәи ахәышәтәырҭаҿы - 29-ҩык, Аҟәатәи амобилтә госпиталь аҟны ишьҭоуп акоронавирус зыдбалоу 46-ҩык апациентцәа.
Ауааԥсыра COVID-19 рацәыхьчаразы аоперативтә штаб ажәлар рахь ааԥхьара ҟанаҵоит аҿкычымазара рымкырц азы иахәҭоу аԥҟарақәа зегьы ирықәныҟәаларц.
Акоронавирус иазку ажәабжьқәа зегьы шәрыԥхьар ҟалоит абра>>
2021 шықәса ажьырныҳәа 1 азы зда ԥсыхәа ыҟам ауаҩы ихныҟәгага мызкы иартәеит 7 нызқьи 398 мааҭ.
"Аԥсны мызчарак ахыԥхьаӡара аилкааразы Урыстәыла Краснодартәи атәылаҿацә, Адыгатәыла ирымоу аметодика ҳхы иаҳархәоит ҳаргьы. Мызчарак иалоуп ауаҩы аԥсымышьҭыгазы иифараны иҟоу 35 хкы афатәқәа. Урҭ рыдагьы ааглыхратә тауарқәа, убасгьы алашара, ауадазы амаҵзуратә шәахтәқәа уҳәа. Арҭ зегьы еилаҵаны зда ԥсыхәа ыҟам аныхтәқәа идыртәо ахә ҟалоит. Афатәқәа ари ахә аҟынтәи 5 нызқьи 60 мааҭ дыртәоит, егьырҭ атауарқәа 1450 мааҭ, ашәахтәқәеи егьырҭ амаҵзуратә хшәаатәқәеи 887 мааҭ. Зда ԥсыхәа ыҟам мызчарак еиҵаны иҟамзароуп ауалафахәы. 2017 шықәсазы апарламент аҟны аџьаус азы азакәан ҿыц рыдыркылеит. Уаҟа иарбоуп ианар 1, 2018 шықәса инаркны мызчарак зда ԥсыхәа ыҟам аныхтәқәа иреиҵамзароуп ҳәа. Ус шакәгьы, иахьагьы иҟоуп зуалафахы мызчарак аасҭа еиҵоу", - лҳәеит Гогьиаԥҳа.
Шәазыӡырҩы аудио.
Иара убас шәаԥхьар ҟалоит:
Аԥсны Аҳәынҭстатистикаҿы ахныҟәгаратә минимум шьақәдыргылеит